CELEX: 62014TN0074
Language: lt
Date: 2014-01-31 00:00:00
Title: Byla T-74/14: 2014 m. sausio 31 d. pareikštas ieškinys byloje Prancūzija/Komisija

5.5.2014   
            
            
               LT
            
            
               Europos Sąjungos oficialusis leidinys
            
            
               C 135/44
            
         2014 m. sausio 31 d. pareikštas ieškinys byloje Prancūzija/Komisija
   
   (Byla T-74/14)
   2014/C 135/56
   Proceso kalba: prancūzų
   
      Šalys
   
   
      Ieškovė: Prancūzijos Respublika, atstovaujama E. Belliard, G. de Bergues, D. Colas ir J. Bousin
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               Panaikinti visą 2013 m. lapkričio 20 d. Europos Komisijos sprendimą Nr. C(2013) 7066, galutinis, dėl valstybės pagalbos Nr. SA.16237, kurią Prancūzija suteikė Société Nationale Corse Méditerranée.
            
         
               —
            
            
               Priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Ieškovė savo ieškinyje prašo panaikinti 2013 m. lapkričio 20 d. Europos Komisijos sprendimą Nr. C(2013) 7066, kuriame Komisija konstatavo, kad, pirma, 15,81 mln. eurų restruktūrizacijos pagalbos, apie kurią 2002 m. vasario 18 d. pranešė Prancūzijos institucijos, likutis ir, antra, trys Prancūzijos institucijų 2006 m. įgyvendintos priemonės Société nationale maritime Corse Méditerranée (toliau – SNCM) naudai, t. y. 75 % SNCM perleidimas už 158 mln. eurų neigiamą kainą, įstatinio Compagnie générale maritime et financière (toliau – CGMF) kapitalo padidinimas 8,75 mln. eurų ir 38,5 mln. eurų avanso pervedimas į einamąją sąskaitą, yra neteisėta ir su vidaus rinka nesuderinama valstybės pagalba. Todėl Komisija nurodė ją grąžinti.
   Ieškovė ieškinį grindžia keturiais pagrindais.
   
               1.
            
            
               Pirmasis ieškinio pagrindas susijęs su ieškovės teisės į gynybą pažeidimu, nes Komisija atsisakė atnaujinti formalią tyrimo procedūrą po to, kai buvo priimtas 2012 m. rugsėjo 11 d. Bendrojo Teismo sprendimas Corsica Ferries France prieš Komisiją (T-565/08, dar nepaskelbtas Rinkinyje).
            
         
               2.
            
            
               Antrasis ieškinio pagrindas, pateikiamas papildomai, jeigu daroma prielaida, kad Bendrasis Teismas manė, kad Komisija pagrįstai neatnaujino formalios tyrimo procedūros po to, kai buvo priimtas yra 2012 m. rugsėjo 11 d. Bendrojo Teismo sprendimas Corsica Ferries France prieš Komisiją, susijęs su valstybės pagalbos sąvokos, kaip ji suprantama pagal SESV 107 straipsnio 1 dalį, pažeidimu, nes Komisija manė, kad 2006 m. priemonės turi būti laikomos valstybės pagalba pagal šią nuostatą. Šis ieškinio pagrindas dalijamas į tris dalis. Ieškovė mano, kad Komisija pažeidė SESV 107 straipsnio 1 dalį, nes ji manė, kad:
               
                           —
                        
                        
                           75 % SNCM perdavimas už neigiamą 158 mln. eurų neigiamą kainą turi būti laikomas valstybės pagalba ir kad šioje byloje nebuvo atliktas privataus investuotojo testas;
                        
                     
                           —
                        
                        
                           8,75 mln. eurų įnašas į kapitalą turi būti laikoma valstybės pagalba;
                        
                     
                           —
                        
                        
                           38,5 mln. eurų avanso pervedimas į einamąją sąskaitą, skirtas SNCM darbuotojams, turi būti laikomas valstybės pagalba pagal šią nuostatą.
                        
                     
         
               3.
            
            
               Trečiasis ieškinio pagrindas, pateikiamas papildomai, jeigu galima daryti prielaidą, kad Bendrasis Teismas manė, kad Komisija pagrįstai neatnaujino formalios tyrimo procedūros po to, kai buvo priimtas yra 2012 m. rugsėjo 11 d. Sprendimą, susijęs su SESV 107 straipsnio 3 dalies c punkto pažeidimu, nes 15,81 mln. eurų įnašas į kapitalą, apie kurį pranešta 2002 m. kaip apie valstybės pagalbą restruktūrizavimui, turi būti laikomas neteisėta ir su vidaus rinka nesuderinama valstybės pagalba.
            
         
               4.
            
            
               Ketvirtasis ieškinio pagrindas susijęs su motyvacijos stoka.